b'\n_START_ARTICLE_\nEritasoliittymien numerointi\n_START_PARAGRAPH_\nLiittym\xc3\xa4numero on tapa numeroida eritasoliittym\xc3\xa4t. J\xc3\xa4rjestelm\xc3\xa4ss\xc3\xa4 numeroidaan liittym\xc3\xa4t j\xc3\xa4rjestyksess\xc3\xa4 ja t\xc3\xa4ten onkin helppoa valita sopiva liittym\xc3\xa4 katsomalla vain oikea numero, huomiota ei tarvitse kiinnitt\xc3\xa4\xc3\xa4 tekstiopasteisiin. T\xc3\xa4m\xc3\xa4 helpottaa liikkumista varsinkin vierailla seuduilla. Numerot ovat hiljattain tulleet Suomeenkin ainakin moottoritieosuuksille valtateille 1, 3, 4, 5, 7, ja 9. Liittym\xc3\xa4numerointi on k\xc3\xa4yt\xc3\xb6ss\xc3\xa4 nykyisin useimmissa maissa, joissa on moottoriteit\xc3\xa4 tai moottoriliikenneteit\xc3\xa4. Kuitenkaan Italiassa, Bulgariassa, Albaniassa, Pohjois-Makedoniassa ja Montenegrossa sit\xc3\xa4 ei ole viel\xc3\xa4 moottoriteist\xc3\xa4 huolimatta otettu k\xc3\xa4ytt\xc3\xb6\xc3\xb6n. Italiassa ja Bulgariassa on suunnitteilla per\xc3\xa4kk\xc3\xa4inen j\xc3\xa4rjestelm\xc3\xa4, Pohjois-Makedonian j\xc3\xa4rjestelm\xc3\xa4st\xc3\xa4 ei ole tietoa, mutta uusiin liikennemerkkeihin sis\xc3\xa4ltyy liittym\xc3\xa4numerokyltti.'